

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.3** | 2025. gada 27. martā |

**40.**

**Par finanšu līdzekļu piešķiršanu projektam “Gājēju tuneļa ieejas mezglu atjaunošana Ogrē, Brīvības ielā”**

Ņemot vērā, ka esošā situācija ar gājēju tuneļa, kas atrodas Ogrē, Brīvības ielā, ieejas mezgliem ir nefunkcionāla (apdrupušas sienas un griesti, pilošs jumta segums, sasistas stiklu paketes un citi defekti), kā arī ir saņemtas iedzīvotāju sūdzības par nepietiekošu apgaismojumu ieejas mezglos, Ogres novada pašvaldībai nepieciešams uzsākt izstrādāt būvprojektu un atjaunot 2 ieejas mezglus gājēju tunelim Brīvības ielā, Ogrē un izveidot mūsdienīgu, funkcionālu un estētisku dizaina risinājumiem balstītu fasādes un jumta konstrukciju. Apdares materiāli fasādēm, jumta konstrukcijām un lietus ūdens kanalizācijas sistēmā paredzēts pielietot labākos “Jaunais Eiropas *Bauhaus*” piemērus, lai sasniegtu Eiropas zaļā kursa mērķus, kas ir saskaņā ar ANO stratēģijas ilgtspējīgas attīstības mērķiem.

Būvprojektā nepieciešams risināt mūsdienīga apgaismojuma pielietošanas iespējas, kas nodrošinās drošības jautājumus diennakts tumšajā laikā. Šobrīd esošais apgaismojums ir novecojis un nav funkcionāls.

Saskaņā ar Ogres mobilitātes plāna ziņojumu par pašreizējo stāvokli galvenie mobilitātes ieguvumi ir:

1. Dzīves kvalitātes uzlabošana:

* drošība - uzlabota satiksmes infrastruktūra, tostarp gājēju pārejas un veloceliņi, kas samazina negadījumu skaitu;
* pieejamība - ērtāka piekļuve sabiedriskajam transportam un dažādām pilsētas zonām visiem iedzīvotājiem.

1. Sociālā iekļaušana:

* vienlīdzīga piekļuve mobilitātei - tiek nodrošinātas transporta iespējas cilvēkiem ar kustību traucējumiem, senioriem un citām sabiedrības grupām;
* labāka savienotība starp rajoniem - mobilitātes plāns samazina segregāciju, padarot dažādas pilsētas daļas viegli sasniedzamas.

1. Sabiedriskā transporta attīstība:

* pieejamāks un uzticamāks transports - labi izplānots sabiedriskais transports samazina automašīnu izmantošanu;
* gājēju infrastruktūra: drošu un ērtu gājēju zonu izveide un to savienojums ar citiem transporta veidiem;

1. Atbalsts ilgtspējīgai nākotnei:

* gudrā pilsēta (Smart City) - mobilitātes plāns bieži integrē modernās tehnoloģijas, piemēram, satiksmes sensorus, datu analītiku;
* gudrās pilsētas tehnoloģijas: satiksmes vadības sistēmas, transporta datu analīze un lietotņu izmantošana mobilitātes uzlabošanai;
* piepilsētas un priekšpilsētas: savienojumu uzlabošana starp piepilsētām un centru, ieskaitot park-and-ride sistēmas;
* reģionālā savienojamība: transporta savienojumi ar tuvējām pilsētām un reģionu utml.

Saskaņā ar Ogres novada Ilgtspējīgas attīstības stratēģiju 2022. – 2037.gadam Ogres novadā tiek paredzēti trīs līmeņa mobilitātes punkti. 1.līmenis – reģionālais multimodālais mobilitātes punkts. Tas ietver dzelzceļa staciju, park&ride, sabiedrisko transportu, elektrisko automobiļu infrastruktūru, velosipēdu novietnes. Paredzēts novada pilsētās: valstspilsētā Ogrē, novada nozīmes pilsētās Ikšķilē, Ķegumā, Lielvārdē. 2. līmenis – novada nozīmes mobilitātes punkts. Tas ietver sabiedrisko transportu, elektrisko automobiļu infrastruktūru, auto stāvlaukumus, velosipēdu novietnes. Paredzēts esošo pagastu centros, kurus šķērso valsts reģionālas nozīmes autoceļi. 3. līmenis – vietējas nozīmes mobilitātes punkts. Tas ietver sabiedrisko transportu, auto stāvlaukumus, velosipēdu novietnes.

Lai veicinātu iekļautību un sabiedrības informētību ieejas mezglos, ir nepieciešams uzstādīt info tablo katrā tuneļa ieejas vertikālajā jumta plaknē. Lai veicinātu mikromobilitātes punkta attīstību pie dzelzceļa stacijas “Ogre”, nepieciešams arī izveidot velo novietņu punkta vietu gājēju tuneļa kreisajā pusē, skatoties no liepu alejas puses.

2025. gada 19. martā noslēdzās iepirkums Nr. ONP 2025/28 “[Gājēju tuneļa ieejas mezglu atjaunošana Ogrē, Brīvības ielā](https://www.eis.gov.lv/EKEIS/Supplier/ViewProcurement/142006)”, kur summa par būvdarbiem un būvuzraudzības pakalpojumu plānota **210 000,00 EUR** (divi simti desmit tūkstoši *euro*), ieskaitot PVN.

Ievērojot iepriekš minēto un noklausoties Ogres novada pašvaldības centrālās administrācijas Attīstības un plānošanas nodaļas vadītājas Aijas Romanovskas ziņojumu par nepieciešamību piešķirt papildu finansējumu Projektam, pamatojoties uz likuma “Par pašvaldību budžetiem” 16. panta otro daļu, Pašvaldību likuma 4. panta pirmās daļas 3. punktu, ceturto daļu un 10. panta pirmās daļas 21. punktu,

**balsojot: ar 18 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Piešķirt 210 000,00 EUR** (divi simti desmit tūkstoši *euro*) finansējumu projekta “Gājēju tuneļa Brīvības ielā Ogrē, ieejas mezglu atjaunošana” īstenošanai no Ogres novada pašvaldības budžeta 2025. gadam “Izdevumi neparedzētiem gadījumiem”.
2. Kontroli par lēmuma izpildi uzdot pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)